

**NACRT PREPORUKA**

**SKUPŠTINE GRAĐANA MOSTARA**

**GRUPA I**

**Tematska oblast: Turistička ponuda i uloga Turističke zajednice**

1. **Formirati odbor Gradskog Vijeća za tretiranje pitanja turizma, koji će biti sastavljen od vijećnika iz svakog gradskog područja**
2. **Najmanje jednom kvartalno održavanje sjednica odbora Gradskog vijeća za turizam uz obavezno učešće javnog, privatnog i nevladinog sektora**
3. **Standardizacija, poticanje i promoviranje autohtonih proizvoda**
4. **Uređenje i održavanje prilaza rijekama i jezerima unutar Grada Mostara**
5. **Izrada registra smještajnih kapaciteta sa svim validinim (cijena, broj mjesta) informacijama i njegova dostupnost**
6. **Osiguravanje finansijskih sredstava za revitalizaciju i održavanje spomenika baštine (Partizansko spomen groblje, Cimska bazilika, stečci, aleja platana)**
7. **Regulisanje rada i zaštita certificiranih turističkih vodiča Grada Mostara**
8. **Uspostaviti i poboljšati rad turističke inspekcije**
9. **Uvođenje obaveznog standardizovanog mobilijara na području Starog Grada**
10. **Izrada Analize tržišta vezanog za deficitne kadrove vezane za turizam**
11. **Pronaći rješenje za izgradnju Hotela Marriott**

**GRUPA II**

**Tematska oblast: Organizacija i rad Turističke zajednice Grada Mostara**

1. **Organizaciju, sistematizaciju i zapošljavanje u Turističku zajednicu Grada Mostara voditi interesima/kriterijima stručnosti, obrazovanja i dosadašnjim radom iz oblasti turizma**
2. **Kod izrade Strategije razvoja turizma Grada Mostara angažovati i međunarodne stručnjake iz oblasti turizma**
3. **Uvesti kontinuirano obavještavanje javnosti o radu i rezultatima Turističke zajednice Grada Mostara**

**GRUPA III**

**Tematska oblast: Transport u funkciji turizma**

1. **Održavanje gradskih autobuskih linija cijelu godinu**
2. **Uvođenje 2 dnevne linije (u turističkoj sezoni) minibuseva za turističke destinacije kao što su Fortica, Ruište, Goranci**
3. **Uvođenje info display-a te obnova i održavanje autobusnih stajališta na turističkim mjestima u Gradu Mostaru**
4. **Uvođenje ponude u MostarPass turističke autobusne linije**
5. **Izgradnja žičare(a) kao dio turističke ponude**
6. **Uvođenje dodatne (kružne) noćne autobuske linije (do 24 h) tokom turističkoe sezone**
7. **Ugradnja i održavanje dodatne prometne signalizacije (i putokaza) za turistička odredišta**
8. **Uvođenje mapa Grada Mostara sa naznačenim turističkim atrakcijama na svim turistički značajnim autobusnim stajalištima**
9. **Sanacija lokalnih cestovnih puteva, pješačkih i biciklističkih staza u nadležnosti Grada Mostara**
10. **Upućivanje inicijative prema nadležnim federalnim institucijama za uvođenje dodatnih željezničkih linija za Čapljinu i Sarajevo kroz cijelu godinu**
11. **Uvođenje autobusne linije Grad Mostar – Aerodrom Mostar (prilagođena satnicama polijetanja i slijetanja novih avio linija)**

**GRUPA IV**

**Tematska oblast: Digitalno prisustvo i objava informacija o turističkoj ponudi Mostara**

1. **Uspostavljanje Ureda u okviru Turističke zajednice Grada Mostara koja će se baviti digitalizacijom i marketingom npr. promocija Grada Mostara na Tripadvisoru, Youtube, Google, Blog Forum za upoznavanje grada i širenje priče o Mostaru**
2. **Uspostavljanje web aplikacije za informisanje turista koja će objediniti informacija o turističkim atrakcijama, ugostiteljskim objektima, praktičnim informacijama, mogućnosti Mostar Pass-a, personaliziranih vodiča, recenzije i ocjene objekata i lokacija, sportova.**
3. **Planiranje financijskih sredstava i uređenje lokaliteta za fotografisanje na značajnim turističkim lokacijama (npr. Znak na kojem piše «Najljepše mjesto za fotografiju»)**
4. **Promocija značajnih turističkih lokacija Mostara na frekventnim ulazima u Grad (npr. Bilbordi, reklamni panoi itd.)**